Síðustu dagar hafa verið vel nýttir til járninga og undirbúnings fyrir ferðina , mér telst til að hér á bæ sé búið að járna á annað hundrað hófa . Hóflegt það eða finnst ykkur það ekki ? Þó svo að ferðin hafi byrjað formlega í dag þá var Arnar frændi minn og ferðafélagi búinn að taka forskot á sæluna og kom ríðandi til okkar í gær . Það er stundum líflegt þegar lagt er af stað með stóran rekstur en það gekk bara vel í dag . Við vorum sex sem riðum af stað héðan úr Hlíðinni , fjölgaði svo í Hraunholtum og á enn eftir að fjölga í hópnum á morgun . Á morgun er ferðinni heitið í Hömluholt .